Ханза

[мини|десно|Ханзата бил силен економски и одбранбен сојуз, кој оставил големо културно и архитектонско наследство. Особено е познат по неговите тулно готски споменици, како што се црквата Св. Никола и градското собрание на [Штралзунд (на сликата). Заедно со Висмар, обата стари градови, се прогласени за светско културно наследство од УНЕСКО.]]

**Ханза** (,  или **') — стопански и одбранбен сојуз на трговски [[еснаф]]и и градови, кои ја предводеле трговијата долж брегот на [[Северна Европа]]. Се протегал од [[Балтичко Море|Балтичкото]] до [[Северно Море|Северното Море]], како и во внатрешноста кон крајот на [[Среден век|средниот век]] и почетокот на новиот век (од  до  век).

Сојузот бил создаден за да ги штити економските интереси и да обезбедува трговски привилегии за градовите и земјите долж трговските патишта. Градовите на Ханзата имале сопствен правен систем и поседувале војска за заедничка заштита и помош. И покрај овие одлики, организацијата не била држава, ниту може да се нарече конфедерација на градови-држави; само мал број на градовите во сојузот поседувале автономија и слобода споредена со слободните царски градови.

Наследството на Ханзата може да се види и денес во неколку имиња, на пример германскиот авиопревозник [[Lufthansa]] (буквално: „Воздушна Ханза“), [[ФК Ханза Росток]], [[Универзитет на применети науки Ханза]] во Гронинген, [[Холандија]], пиварница Ханза во [[Берген]], [[Ханзабанк]] во [[Балтички држави|балтичките држави]] и [[Регата Ханза]] во Росток. ДДГ Ханза било големо германско бродско претпријатие од 1881 до неговиот банкрот во 1980.

== Историја ==

Историчарите вообичаено го поврзуваат потеклото на сојузот со повторно издигнување на германскиот град [[Либек]] во 1159 од силниот [[Хајнрих Лав]]от, војводат на Саксонија и Баварија, откако Хајнрих ја освоил областа од Адолф II, гроф на Шауенбург и Холштајн.

Првични трговски авантури, ненадејни напади и [[пиратство]] се случувале низ Балтикот (видете [[Викинзи]]) — морнарите од [[Готланд]] пловеле по реките до [[Велики Новгород|Новгород]], на пример — но размерот на меѓународната трговија во Балтикот останала незначително пред појавата на Ханзата.

Германските градови постигнале превласт на трговијата во Балтикот со извонредна брзина во текот на , а Либек станал средиштен јазол во поморската трговија, која ги поврзувала областите околу [[Северно Море|Северното]] и [[Балтичко Море|Балтичкото Море]]. Во  век Либек го достигнал својот врв.

=== Основање и развивање ===

[[Податотека:Hanseatic league.jpg|мини|Создавањето на сојузот помеѓу Либек и Хамбург]]

Либек станал средиште за трговците од Саксонија и [[Вестфалија]], тргувајќи источно и северно. Многу пред да се појави кованицата „Ханза“ во документ од 1267, трговците во различни градови започнале да создаваат [[еснаф]]и или ''Ханза'' со намера да тргуваат со прекуморските градови, особено во економски помалку развиениот источен Балтик. Оваа областа била извор на [[дрво]], [[восок]], [[килибар]], [[смола]] и [[крзно]], како и на [[’рж]] и [[пченица]] носени со баржи од внатрешноста до пристаништата. Градовите поседувале нивни сопствени војски, а секој еснаф морал да обезбеди [[Регрутирање|регрути]] кога било потребно. Ханзините градови си помагале меѓусебно, а трговските бродови често се користели за пренос на војници и нивните оружја.

[[Висби]] претставувал водечко средиште во Балтикот пред Ханза. Едрејќи на исток, трговците од Висби основале трговска испостава во Новгород наречена Гутагард (позната и како Готенхоф) во 1080. Трговците од северна Германија отпрвин исто така престојувале во готландска населба. Подоцна тие основале своја трговска испостава во Новгород, познат како Петерхоф, кој бил сместен до реката. Ова се случувало во првата половина на  век. Во 1229, германските трговци во Новгород добиле одредени поволности кои ја обезбедиле нивната положба.

Пред основањето на сојузот во 1356, зборот Ханза (''Hanse'') не се користел во балтичкиот јазик. Готланѓаните го користеле зборот „варјаг“ (''varjag'').

Ханза работела да ги отстрани трговските ограничувања за нивните членки. На пример, во 1157 трговците на [[Келн]] го убедила [[Хенри II]], крал на Англија, да ги ослободи од сите такси во Лондон и да им дозволи да тргуваат на саемите низ Англија. „Кралицата на Ханза“, Либек, каде трговците биле обврзани да ги разменуваат добрата помеѓу Северното Море и Балтикот, ја добила царската доверба, станувајќи [[слободен царски град]] во 1227, како нејзиниот подоцнежен сојузник [[Хамбург]], кој го добил тој статус во 1189.

Во 1241, Либек кој имал пристап до рибарските реони во Балтичкото и во Северното Море, создал сојуз — претходник на сојузот — со Хамбург, уште еден трговски град, кој го контролирал пристапот на трговијата со сол од [[Линебург]]. Здружените градови стекнале контрола над голем дел од трговијата на посолена риба; [[Келн]] им се приклучил во 1260. Во 1266, [[Хенри III]] им дозволил на Либек и Хамбург поволности при нивните операции во Англија, а Келн им се приклучил во тоа во 1282, создавајќи ја најсилната Ханзина колонија во Лондон. Овој модел на заедничко делување успеал затоа што постоечкото управување било поделено и не успевало да обезбеди сигурност на трговијата. Во следните 50 години, самата Ханза влегла со формални договори за конфедерација и заедничко управување покривајќи ги западните и источните трговски патишта. Главен град во сојузот останал Либек; каде се одржало и првото генерално собрание на Ханзата во 1356, со што Ханзата се здобила со службена структура.

Според холандските историски документи од „Кратката историја на Гронинген“, собрани и преведени од Ерик Спрингелкамп, во 1258 трговците од [[Гронинген (град)|Гронинген]] добиле право да тргуваат во Англија и добиле поволности при трговијата за Холандија. Гронинген бил член на тогаш неслужбено организираната Ханза. Во 1227, двајца жители на Гронинген биле сведоци во Готланд, Шведска, на договор помеѓу Ханза и принцот на Смоленск. Постоеле врски со Хамбург и [[Бремен]]. Во 1273, опатот на Адуард добил право од архиепископот на Хамбург да тргува во [[Штаде]] на Елба.

Во периодот од 1300 до 1500 година, активната трговија на Гронинген се намалила, како и самата положба на градот во Ханзата. Во 1358, Либек испратил порака до сите членки на Ханзата за трговски бојкот на Фландрија, но Гронинген не ја добил пораката. Градоначалникот и Градскиот совет се жалеле, но се покориле на бојкотот на нивните јужни соседи. Десет години подоцна, Гронинген не бил дел од флотата на Ханзата против кралот Валдемар на Данска за да ја заштитат слободната пловидба низ Сонт. Сепак, градот останал член, и во почетокот на  век во Гронинген се одржало собрание на Ханза.

=== Ширење ===

[[Податотека:Haupthandelsroute Hanse.png|мини|Главните трговски патишта на Ханзата]]

Местоположбата на Либек на Балтикот обезбедувала пристап за трговија со [[Скандинавија]] и [[Киевски Рус]], ставајќи се во директна конкуренција со Скандинавците, кои претходно ги контролирале најголемиот дел од балтичките трговски патишта. Договорот со Висби ставил крај на конкуренцијата: преку овој договор, трговците на Либек исто така добиле пристап до речното руско пристаниште во [[Велики Новгород|Новгород]], каде изградиле трговска испостава или ''[[контор]]'' (буквално: „канцеларија“). Други такви сојузи се создале во текот на [[Свето Римско Царство|Светото Римско Царство]]. Сепак сојузот никогаш не станал формална организација. Собранијата на Ханзините градови се одржувале нередовно во Либек во вид на Ханзетаг (''Hansetag''; Ханзино собрание), од 1356 година па натаму, но многу градови избрале да не испраќаат свои претставници и одлуките не биле задолжителни за поединечните градови. Низ времето, мрежата на сојузи растела и се движела од 70 до 170 градови.

Сојузот успеал во основање на дополнителни контори во [[Брухе]] (Фландрија), [[Берген]] (Норвешка) и Лондон (Англија). Овие трговски испостави станале значајни енклави. Лондонскиот контор, основан во 1320, се наоѓал западно од [[Лондонски мост|Лондонскиот мост]], близу денешната станица за подземната железница Кенон Стрит. Значајно се проширил низ времето со свои складишта, мерни станици, црква, продавници и куќи, покажувајќи ја важноста и размерот на активност што се одвивала таму. Првото негово именување како [[Челичен двор]] (''der Stahlhof'') се случило во 1422.

Почнувајќи со трговија на сурови памучни добра, Ханзата придонела да ја донесе трговијата и индустријата во северна Германија. Како растела трговијата со понов и помек памук и ленени платна, па дури и свила, така се зголемувало производството во северна Германија. Истото дејство се случило и на други полиња, на пр. гравирање, [[резбарство]], производство на оружје, обработка на метали. На кратко, монополизацијата на поморската пловидба и трговијата од Ханзата обезбедило дека [[ренесанса]]та ќе пристигне во Северна Германија долго пред остатокот од Европа.

Покрај големите контори, поединечни Ханзини пристаништа имале свои трговски патници и складишта. Во Англија вакви складишта имало во [[Бостон (Линколншир)|Бостон]], [[Бристол]], Бишопс Лин (сега [[Кингс Лин]], каде се наоѓа единственото зачувано Ханзино складиште во Англија), [[Кингстон на Хал|Хал]], [[Ипсвич]], [[Норвич]], Јармут (сега [[Грејт Јармут]]) и [[Јорк]].

[[Податотека:Tallinn Town Hall edit.jpg|мини|Градското собрание на Ревал (сега [[Талин]], Естонија).]]

Сојузот првично тргувал со дрво, крзно, смола, катран, лен, мед, пченица и ’рж од Истокот до Фландрија и Англија со ткаенини (произведени добра) во другата насока. Металните руди (главно бакар и железо) и харингите доаѓале јужно од Шведска.

Германските доселеници во  и  век се населиле во бројни градови на и близу источниот балтички брег, како што се Елбинг ([[Елблонг]]), Торн ([[Торуњ]]), Ревал ([[Талин]]), [[Рига]] и Дорпат ([[Тарту]]), кои станале членки на Ханзата, а некои од нив сè уште поседуваат многу градби на Ханзата и го чуваат стилот од нивните Ханзини денови. Повеќето добиле градски права од Либек (''Lübisches Recht''), што им обезбедувало да се жалат за сите правни работи до Градскиот совет на Либек. [[Ливонија]], составена од денешна [[Естонија]] и делови од [[Латвија]], имала свој Ханзин парламент; сите нејзини поголеми градови станале членки на Ханзата. Главен јазик во трговијата бил [[среднодолногермански јазик|среднодолногерманскиот јазик]], дијалект со значајно влијание за земјите вклучени во трговијата, особено од поголемите [[скандинавски јазици]], [[Естонски јазик|естонски]] и [[Латвиски јазик|латвиски]].

=== Зенит ===

Сојузот имал лабава структура, но неговите членки споделувале некои особини. Најпрвин, голем дел од Ханзините градови започнале како слободни градови или стекнале независност преку збирната сила на преговарање на сојузот, иако таквата независност останала ограничена. Ханзините [[Слободен царски град|слободни градови]] биле верни непосредно на светиот римски цар, без никакво посредство преку локалните благородници.

[[Податотека:Holbein, Hans - Georg Gisze, a German merchant in London.jpg|мини|[[Георг Гизе]] од Данциг, 34-годишен германски Ханзин трговец во [[Челичен двор|Челичниот двор]], насликан во Лондон од [[Ханс Холбајн Помладиот|Ханс Холбајн]]]]

Друга сличност ја вклучувала нивната стратешка местоположба долж трговските патишта. На врвот на нивната сила кон крајот на  век, трговците на Ханзата успеале преку користење на нивната стопанска сила и понекогаш нивната војска да обезбедат заштита на важните трговски патишта, па бродовите на сојузот пловеле со добро наоружани војници, со што имале влијание и на царската политика.

Сојузот, исто така, поседувал сила и во странство. Помеѓу 1361 и 1370, сојузот започнал војна против [[Данска]]. Првично неуспешно, Ханзините градови во 1368 година се здружиле во Келнската конфедерација, го ограбиле [[Копенхаген]] и [[Хелсингборг]] и го приморале [[Валдемар IV]], крал на Данска, и неговиот зет [[Хокон VI]], крал на Норвешка, да му додели на сојузот 15% од добивките на данската трговија со подоцнежниот Штралзундски мировен договор во 1370 година, со што се здобиле со делотворна трговија и политички монопол во Скандинавија. Овој договор бил врвот на силата на Ханзата. Трговските поволности биле обновени со договорот од Вордингборг, во 1435 година.

Ханзата, исто така, водела жестока борба против пиратите. Помеѓу 1392 и 1440, поморската трговија на сојузот се соочила со опасност од напади на [[Виталијски браќа|Виталијските браќа]] и нивните претходници, [[гусар]]ите најмени во 1392 година од Алберт Мекленбуршки, крал на Шведска против Маргарет I, кралица на Данска. Во војната помеѓу Холандија и Ханзата (1438–41), трговците од [[Амстердам]] барале и на крајот добиле слободен пристап до Балтикот и го пробиле монополот на Ханзата. Како важен дел од заштитата на нивните инвестиции во трговијата и бродовите, сојузот обучувал кормилари и градел светилници.

Повеќе странски градови ги ограничувале трговците на Ханзата на одредени трговски области и на нивните сопствени трговски испостави. Ретко стапувале во контакт со месните жители, освен при склопување на договори. Многу месни жители, трговци и благородници, му завидувале на силата на сојузот и се обидувале да ја намалат. На пример, во Лондон локалните трговци вршеле постојан притисок за повлекување на поволностите на сојузот. Одбивањето на Ханзата да понуди реципрочни мерки на нивните соперници ја влошиле тензијата. Кралот [[Едвард IV]] ги потврдил поволностите на сојузот со Утрехтскиот договор од 1474 година и покрај непријателството, делумно благодарејќи на значајното финансиско учество на сојузот кон јоркската страна во текот на [[Војна на розите|Војната на розите]]. Во 1597 година, кралицата [[Елизабет I]] го исфрлила сојузот од Лондон, а [[Челичен двор|Челичниот двор]] бил затворен следната година. [[Иван III]] го затворил Ханзиниот контор во Новгород во 1494 година. Постоењето на сојузот и неговите поволности и монополи создале економски и социјални тензии кои често избивале помеѓу самите членки на Ханзата.

=== Подем на други сили ===

Економските кризи кон крајот на  век не ја поштедиле ни Ханзата. Сепак, нивните крајни соперници испливале во вид на национални држави, било нови или обновени и не само на Западот: Полска триумфирала над [[Тевтонски витези|Тевтонските витези]] во 1466 година; [[Иван III]] ја укинал независноста на конторот на Ханзата во Новгород во 1478 година. Новите средства за плаќање од [[Италија]] ја одминале економијата на Ханзата, во која преовладувале монетите отколку [[Меница|мениците]].

Во  век, тензиите помеѓу [[Прусија]] и вендските градови (Либек и неговите источни соседи) се зголемила. Либек бил потчинет на неговата улога како средиште на Ханзата, бидејќи се наоѓал на море без поголема река. Оттука водел пат до Хамбург, но оваа земја можела да се замени со поморско патување околу Данска. Главниот интерес на Прусија, од друга страна, бил првично извоз на сурови производи како жито и дрво, кои биле многу важни за Англија, Бенелукс и подоцна исто така за Шпанија и Италија.

Во 1454, година на венчавката на Елизабета Хабсбуршка за јагелонскиот крал, градовите на Прускиот сојуз се спротивставиле на владеењето на Тевтонскиот ред и му побарале помош на Казимир IV, крал на Полска. Данциг, Торн и Елбинг станале дел од Кралството Полска, (1466–1569 нарекувано и како Кралска Прусија) со Вториот Торуњски мир во 1466 година. Полска за возврат била силно поддржана од [[Свето Римско Царство|Светото Римско Царство]] преку семејни врски и со воена помош од [[Хабсбуршка династија|Хабсбурзите]]. [[Краков]], тогаш главен град на Полска, имал лабави врски со Ханзата. Недостигот на царински граници на реката [[Висла]] по 1466 година постепено помогнала да се зголеми извозот на жито од Полска, пренесувани до морето преку Висла, од 10.000 тони на година кон крајот на  век до над 200.000 тони во  век. Поморската трговија на жито држена од страна на Ханзата ја направила Полска нивна главна област на делување, помагајќи му на Данциг да стане најголем град на Ханзата.

[[Податотека:Pl gdansk zuraw dlugiepobrzeze2006.jpg|мини|Стариот и богатиот пристаништен град Данциг ([[Гдањск]]). Поглед на портата Крантор (''Krantor'')]]

Членовите преземале одговорност за нивна сопствена заштита. Во 1567 година се потпишал нов договор помеѓу градовите членки на Ханзата со кој се потврдиле нивните претходни обврски и права, како заедничка заштита и одбрана против непријателите. Пруските градови Торн, Елбинг, Кенигсберг и Рига и Дорпат исто така го потпишале договорот. Кога бил притиснат од кралот на [[Полско-литванска Државна Заедница|Полска-Литванија]], Данциг останал неутрален и не им дозволил на полските бродови да влезат на негова територија. Тие морале да се всидрат на друго место, како Пауцке (''Pautzke'') (сега [[Пуцк]]).

Главна корист за Ханзата била нивната контрола на бродоградбата, главно во Либек и во Данциг. Ханзата продавала бродови насекаде во Европа, вклучувајќи ја и Италија. Тие ги претекнале Холанѓаните, бидејќи Холандија сакале Брухе да стане огромен пазар на крајот на трговскиот пат. Кога Холанѓаните започнале да стануваат конкуренти на Ханзата во бродоградбата, Ханзата се обидела да го запре текот на бродоградбената технологија од Ханзините градови кон Холандија. Данциг, трговски партнер на Амстердам, се обидел да ја спречи одлуката. Холандските бродови пловеле до Данциг по жито директно од градот, на вчудовидување на Либек. Исто така, Холанѓаните ги заобиколувале Ханзини градови со директно тргување со северногерманските кнезови во неханзини градови. Холандските товарни трошоци биле многу пониски од оние на Ханзата, а Ханзата била исклучена како посредник.

Кога Брухе, Антверпен и Холандија станале дел од [[Бургундски Ниски Земји|Војводството Бургундија]], тогаш активно се обиделе да го преземат монополот во трговијата од Ханзата, а пазарот од Брухе бил префрлен во Амстердам. Холандските трговци агресивно ја предизвикале Ханзата и постигнале голем успех. Ханзините градови во Прусија и Ливонија ги поддржале Холанѓаните против главните градови на Ханзата во северна Германија. По неколку поморски војни помеѓу Бургундија и Ханзините флоти, Амстердам стекнал положба на водечко пристаниште за полското и балтичкото жито од крајот на  век па натаму. Холанѓаните ја сметале трговијата на жито на Амстердам како мајка на сите трговии (''Moedernegotie'').

[[Податотека:Hanseatic museum Bergen.jpg|мини|Музеј на Ханзата во [[Берген]], [[Норвешка]]]]

[[Нирнберг]] во [[Франконија]] развил земјена рута за продавање на некогашните монополизирани производи на Ханзата од [[Франкфурт]] преку Нирнберг и [[Лајпциг]] до Полска и Русија, тргувајќи фламанска облека и француско вино за жито и крзна од Истокот. Ханзата профитирала од трговијата на Нирнберг дозволувајќи им на трговците од Нирнберг да се населат во Ханзините градови, кои Франконците ги користеле за трговија со Шведска. Нирнбершкиот трговец Албрехт Молденхауер бил влијателен во развивањето на трговијата со Шведска и Норвешка, а неговите синови Волф и Бургхард заминале во Берген и Стокхолм, станувајќи предводници на Ханзините активности.

=== Крај на Ханзата ===

На почетокот на  век, сојузот се нашол во послаба положба отколку што бил во изминатите години. Растечкото [[Шведско царство]] ја презела контролата на поголемиот дел од Балтикот. Данска ја повратила контролата над својата сопствена трговија, конторот во Новгород бил затворен, а конторот во [[Брухе]] бил пред затворање. Поединечните градови кои го создале сојузот исто така започнале да ги ставаат своите лични интереси пред заедничките на Ханзата. На крајот, политичката власт на германските кнезови започнала да расте и со тоа се спречувала слободата во делувањето, кои претходно трговците од Ханзините градови ја поседувале.

[[Податотека:Heinrich Sudermann.jpg|мини|лево|Хајнрих Зудерман]]

Сојузот се обидел да отстрани дел од овие проблеми. Создал испостава во Синдик во 1556 година и го избрале Хајнрих Зудерман како постојан претставник со правна обука, кој работел да ги заштити и да ги прошири дипломатските договори на членовите. Во 1557 и 1579 година, изменетите договори ги назначиле должностите на градовите и бил направен некој напредок. Конторот во Брухе бил преместен во Антверпен и Ханзата се обидела да воведе нови рути. Меѓутоа, сојузот не успеал да го запре прогресот околу него и започнало негово опаѓање. Конторот во Антверпен бил затворен во 1593 година, а следен бил конторот во Лондон во 1598 година. Конторот во Берген продолжил да функционира до 1754 година; зачувани се сите негови градби за разлика од другите контори.

Огромниот воен брод „Орелот од Либек“ (''Adler von Lübeck''), кој бил изграден за воена употреба против Шведска во текот на [[Северна седумгодишна војна|Северната седумгодишна војна]] (1563–70), но никогаш не бил употребен во воена цел, претставувал пример за празните обиди на Либек да ја задржи неговата долгогодишна повластена трговска положба во изменетата економска и политичка клима.

До крајот на  век, сојузот внатрешно се разединил и повеќе не можел да се бори со неговите внатрешни борби, социјалните и политичките промени кои дошле со [[Протестантска реформација|реформацијата]], подемот на холандските и англиските трговци и налетот на [[Отоманско Царство|Отоманското Царство]] по неговите трговски патишта и по самото Свето Римско Царство. Само девет членови биле присутни на последниот формален состанок во 1669 година и само три (Либек, Хамбург и Бремен) останале како членови до неговото конечно распуштање во 1862 година.

[[Податотека:Adler von Lübeck.jpg|мини|upright|Современа слика на „Орелот од Либек“ (''Adler von Lübeck'') — најголемиот брод во светот во неговото време]]

И покрај неговиот пад, неколку градови сè уште одржувале врска со Ханзата. Холандските градови [[Гронинген]], [[Девентер]], [[Кампен]] и [[Зутфен]] и голем број на германски градови [[Бремен]], [[Демин]], [[Грајфсвалд]], [[Хамбург]], [[Либек]], [[Линебург]], [[Росток]], [[Штаде]], [[Штралзунд]] и [[Висмар]] сè уште се нарекуваат Ханзини  градови. Либек, Хамбург и Бремен продолжиле официјално да се нарекуваат како „Слободни Ханзини градови“. За Либек особено била важна оваа ознака во текот на  век, како врска со неговото славно минато. Во 1937 година, [[Националсоцијалистичка германска работничка партија|нацистичката партија]] ја отстранила оваа ознака преку [[Закон за голем Хамбург|Законот за голем Хамбург]] откако сенатот на Либек не му дозволил на [[Адолф Хитлер]] да зборува во Либек во текот на неговата изборна кампања. Одржал говор во [[Бад Швартау]], мал град во близина на Либек. На говорот се осврнал на Либек како „мал град близу Бад Швартау“.

== Организација ==

Членови на Ханзата биле долногермански трговци како и градовите каде, со исклучок на [[Динан]], овие трговци биле жители. Не сите градови со долногермански трговски заедници биле членови на сојузот (на пр. [[Емдел]], Мемел ([[Клајпеда]]), [[Виборг (Русија)|Виборг]] и [[Нарва]] никогаш не се приклучиле). Од друга страна, Ханзини трговци исто така можеле да доаѓаат од места без германско право — спогодбата за членство во сојузот била роден од германски родители, потчинетост на германското право и трговско образование. Сојузот ги бранел заедничките интереси на неговите хетерогени членови: трговски амбиции како што се засилување на трговијата и политичките амбиции како обезбедување максимална независност од благородните владетели.

Одлуките и дејствувањата на Ханзата биле предмет на строга процедура и се носеле со консензус. Ако се појавел проблем, членовите на сојузот биле повикувани да учествуваат во средиштен состанок, ''Tagfahrt'' (буквален превод: „јавачки состанок“, понекогаш исто така нарекуван како Ханзетаг (''Hansetag''), почнувајќи од 1358 година). Потоа, членовите бирале свои претставници (''Ratssendeboten'') да го претставуваат мислењето на таа заедница за проблемот на состанокот. Не секоја заедница испраќала свој претставник, делегатите често биле назначувани да претставуваат повеќе заедници. Носењето на одлуката врз основа на консензус биле носени во согласност со долносаксонската традиција на ''Einung'', каде консензусот бил означен како отсуство на протест: по дискусијата, предлозите кои собрале доволно поддршка биле читани гласно за писарот и поминувале доколку присутните немале ништо против; оние алтернативни предлози кои не добиле доволна поддршка требало да не се истакнуваат во текот на процедурата. Доколку консензусот не можел да биде постигнат на одреден проблем, консензусот бил донесуван со назначување на одреден број на членови на сојузот да одберат решение.

Секој Ханзин контор имал своја ризница, суд и печат. Како [[еснафи]]те, конторите биле предводени од „Стари луѓе“ (''Ältermänner''). Конторот [[Челичен двор]], како специјален случај, имал Ханзин и англиски предводник. Во 1347 година, конторот во [[Брисел]] го изменил својот статус за да обезбеди подеднакво претставување на членовите на сојузот. На крајот, членовите од различни региони биле поделени во три круга (''Drittel'', буквално „третини“): Вендски и Саксонски реон, Вестфалски и Пруски реон како и Готландски, Ливонски и Шведски реон. Потоа, трговците од соодветниот реон можеле да изберат двајца ''Ältermänner'' и шест членови од Советот (вкупно имал 18 члена; ''Achtzehnmännerrat'') да го надгледува конторот на одреден период на време. Во 1356 година, во текот на состанок на Ханзата како подготовка на првиот ''Tagfahrt'', сојузот го потврдил овој статут. Поделбата во реони била постепени прифатена и институционализирана од сојузот.



''Tagfahrt'' или ''Hansetag'' била единствената средишна институција на Ханзата. Меѓутоа, со поделбата на реони (т.е. „третини“), членовите на соодветниот реон често одржувале ''Dritteltage'' (буквално: „состанок на третината“) во насока на заедничките положби кои потоа ги претставувале на главниот состанок. На полокално ниво, членовите на сојузот исто така се сретнувале и додека таквите регионални состаноци никогаш не се формализирани во Ханзината институција, тие постепени стекнувале важност во процесот на подготвување и донесување одлуки на Ханзата.

=== Реони ===

Од 1554 година, поделбата во третини била изменета со цел да се намали хетерогеноста на круговите, да се засили соработката на членовите на локално ниво и со тоа да се направи поефикасно носењето на одлуки. Бројот на кругот се искачил на четири, па тие биле наречени „четвртини“ (''Quartiere''):



Меѓутоа, оваа поделба не била прифатена од испоставите (''Kontore''), кои низ нивни цели (како изборите на ''Ältermänner'') ги групирале членовите на сојузот на различни начини (на пр. поделбата прифатена од Челичниот двор во Лондон во 1554 година ги групирала членовите на сојузот во третини, каде трговците од Либек ги претставувале вендските, померанските и неколку вестфалски градови, трговците на Келн ги претставувале Клеве, Марк, Берг и холандските градови, додека трговците од Данциг ги претставувале пруските и ливонските градови).

== Список на поранешни градови на Ханзата ==

Имињата на реоните се скратени во табелата што следува:

* **Вендски**: Вендски и Померански (или само Вендски) реон
* **Саксонски**: Саксонски, Тириншки и Бранденбуршки (или само Саксонски) реон
* **Балтички**: Пруски, Ливонски и Шведски (или Источен Балтик) реон
* **Вестфалски**: Рајнско-Вестфалски и Холандски (или Рајнска Област) реон
* **Контор*': Конторите биле странски трговски пристаништа на сојузот, а градовите не биле членки на Ханзата.

Колоната „територија“ го означува субјектот кон кој припаѓал градот во тоа време; колоната „сега“ ја означува современата држава во која се наоѓа градот, а колоните „од“ и „до“ ги означуваат датумите на кои градот се приклучил и/или го напуштил сојузот.



=== Пристаништа со трговски испостави на Ханзата ===

[[Податотека:Hanseatic Warehouse King's Lynn.JPG|мини|Ханзиното складиште во [[Кингс Лин]] е единствената зачувана градба на сојузот во Англија]]
[[Податотека:Hansehausantwerpen.jpg|мини|Зградата на сојузот во Антверпен]]

* [[Берик на Твид]]
* [[Бристол]]
* [[Бостон (Линколншир)|Бостон]]
* [[Даме]]
* [[Лит (Шкотска)|Лит]]
* [[Кингстон на Хал|Хал]]
* [[Њукасл на Тајн|Њукасл]]
* [[Грејт Јармут]]
* [[Јорк]]

=== Други градови со заедница на Ханза ===


* [[Абердин]]
* [[Турку]]
* [[Арнем]]
* [[Авалдснес]]
* [[Болсвард]]
* [[Бордо]]
* [[Бреј (Шкотска)|Бреј]]
* [[Дусбург]]
* Фелин ([[Вилјанди]])
* Голдинген ([[Кулдига]])
* [[Гетинген]]
* [[Кринтавик]]
* [[Кринтарфјердир]]
* [[Гунистер]]
* [[Хапсалу]]
* [[Хафнарфјердир]]
* [[Хамелн]]
* [[Хановер]]
* [[Харлинген (Фризија)|Харлинген]]
* [[Харолдсвик]]
* [[Хаселт]]
* [[Хатем]]
* [[Херфорд]]
* [[Хилдесхајм]]
* [[Хинделопен]] (Хилпен)
* [[Калмар]]
* Кокенхузен ([[Кокнесе]])
* [[Крамбатанги]]
* [[Снајфелснес|Кумбаравогур]]
* Кулм ([[Хелмно]])
* [[Лемго]]
* Лемзал ([[Лимбажи]])
* [[Липе]]
* [[Луна Нес|Луна Вик]]
* [[Минден]]
* [[Неапол]]
* [[Нант]]
* [[Нарва]]
* [[Најмеген]]
* [[Нордхаузен]]
* [[Ниборг]]
* [[Никепинг]]
* [[Олдензал]]
* [[Омен]]
* [[Падерборн]]
* Пернау ([[Перну]])
* [[Рурмонд]]
* Роп ([[Страупе]])
* [[Скаловеј]]
* [[Смоленск]]
* Штаргард ([[Старгард Шчеќињски]])
* [[Ставорен]] (Старум)
* [[Торсхавн]]
* [[Трондхејм]]
* [[Твер]]
* [[Фенло]]
* [[Вилниус]]
* Валк ([[Валка]])
* Вајсенштајн ([[Пајде]])
* Венден ([[Цесис]])
* [[Везел]]
* Везенберг ([[Раквере]])
* Виндау ([[Вентспилс]])
* Волмар ([[Валмиера]])
* [[Зутфен]]
* [[Зволе]]


== Современ „Градски сојуз Ханза“ ==

[[Податотека:Hanse Bund.jpg|мини|Логото на германски јазик]]

Во 1980 година, поранешните членови на Ханзата ја основале „новата Ханза“ во [[Зволе]], „Градскиот сојуз Ханза“. Сојузот е отворен за сите поранешните членови на Ханзата и градови кои поседувале Ханзин контор. Контори имало во дванаесет руски градови, најпознат бил оној во [[Велики Новгород|Новгород]], кој бил главен руски трговски партнер на Ханзата во средниот век. „Новата Ханза“ сака да развива стопански врски, туризам и културна размена.

Седиштето на Новата Ханза е во [[Либек]], [[Германија]]. Моментален претседател на Ханзата на новото време е Бернд Саксе, градоначалник на Либек.

Секоја година еден од членовите на Новата Ханза е домаќин на меѓународниот фестивал Ханзини денови на новото време.

Во 2006 година, [[Кингс Лин]] станал првиот англиски член на новосоздадената современа Ханза. Хал исто така се приклучил, додека [[Бостон (Линколншир)|Бостон]] се размислува за членство.

== Историски карти ==

<gallery perrow="5">
Податотека:First.Crusade.Map.jpg|Европа во 1097 година
Податотека:Europe in 1430.PNG|Европа во 1430 година
Податотека:Europe in 1470.png|Европа во 1470 година
Податотека:Carta Marina.jpeg|*Carta marina'' на Балтикот (1539)


## Поврзано
* Тулна готика
* Луфтханза

## Наводи

## Библиографија

* 
* 
* 
* 

## Надворешни врски

* 29. Меѓународни Денови на Ханза во Новгород
* 30. Меѓународни Денови на Ханза во Перну 
* Хронологија на Ханзата
* Градови на Ханзата во Холандија
* Мрежа на градови на Ханзата


Категорија:Балтичко Море
Категорија:Меѓународна трговија
Категорија:Меѓународни трговски организации
Категорија:Еснафи
Категорија:Свето Римско Царство
*Ханза
Категорија:Северна Европа